મેહુલ જણાવે છે કે, બાળપણમાં અમારી શાળામાં પ્રશ્ર્ન પુછાયો હતો કે માઉન્ટ એવરેસ્ટ સર કરનાર ભારતનાં પ્રથમ મહિલા કોણ હતાં ? મને તેનો જવાબ આવડ્યો ન હતો, પરંતુ એ સવાલે મારા મનમાં અનેક સવાલો પેદા કર્યા. બચેન્દ્રી પાલ કોણ? માઉન્ટ એવરેસ્ટ વિશે જાણવાની વધારેમાં વધારે ઉત્કંઠા જાગી અને જે માઉન્ટ એવરેસ્ટના સવાલ સામે હું હારી ગયો હતો તેની પર જીત મેળવવાના સ્વપ્નનાં બીજ રોપાઈ ગયાં હતાં.